Woorde uit die Bybel – Geloof (2) - www.bybelkennis.co.za
It is difficult to see how Christianity can have a positive effect on society if it cannot transform its own homes. —John MacArthur
Waarop berus sekerheid van ons geloof? Nie op rede of eksperimentele bewyse nie. Ons kan nie onafhanklik kontroleer van wat van God in die Bybel vertel word nie. Koning Dawid sê: Groot Here, U alleen is God. U woorde word waar; ook hierdie mooi woorde wat U vir my gesê het (2 Samuel 7:28). Waar kry ons hierdie woorde van God? In die Bybel. Wie egter luister na wat Hy sê, bevestig daarmee dat God waar is en dat die waarheid van God af kom (Johannes 3:3); So 'n ongelowige weier sowaar om die getuienis wat God self oor sy Seun gelewer het, ernstig op te neem (1 Johannes 5:10).
Ons geloof begin daar waar die evangelie gelees en gehoor word en ons besef dat dit die waarheid aangaande God is. My Vader wat My gestuur het, trek mense na My toe wat by My hoort. Dit is die mense wat Ek op die dag van die wederkoms uit die dood sal laat opstaan. Julle moet dus nie die idee kry dat julle op julle eie sonder my Vader deel sal word van God se familie nie (Johannes 6:44). Geloof beteken dus dat God in sy genade ons oë oopgemaak het.
Ons sit nog met 'n belangrike vraag wat ons moet antwoord: Hoekom verlossing net deur geloof? Daarna kyk ons volgende keer.